બોરીવલી (વેસ્ટ)ના એક્સર રોડ પાસેના યોગીનગરમાં અજમેરા પ્રિસ્ટાઇન ટાવરની ખ્ વિંગના ૧૨૦૪ નંબરના ફ્લૅટમાં રહેતા રિતેશ મોદી પત્ની વૃંદા મોદીને મૅરેજ-ઍનિવર્સરી નિમિત્તે સરપ્રાઇઝ ગિફ્ટ આપવા માગતો હોવાથી તેઓ પ્રાઇવેટ કંપની અમન એવિયેશનના ચાર સીટના પ્રાઇવેટ હેલિકૉપ્ટરમાં જૉય-રાઇડ કરવા નીકળ્યા હોવાની બાબતથી પરિવારના સભ્યો અને નજીકના મિત્રો અજાણ હતા. વૈષ્ણવ વણિક ગીતાબહેન અને અમરીષ મોદીના પરિવારમાં એક દીકરો અને એક દીકરી છે જે બન્ને મૅરિડ છે. દીકરો રિતેશ મોદી નાનપણથી જ અભ્યાસમાં ટૅલન્ટેડ હતો. તે પહેલાં સહારા કંપનીમાં અને બાદમાં છેલ્લા દોઢ વર્ષથી મલાડની સોની કંપનીમાં ફાઇનૅન્સ ડિપાર્ટમેન્ટમાં ચાર્ટર્ડ અકાઉન્ટન્ટ તરીકે કામ કરતો હતો. વૃંદા મોદી પવઈમાં કોલગેટ કંપનીમાં ઇન્ફર્મેશન ટેક્નૉલૉજી વિભાગમાં ઉચ્ચ હોદ્દા પર છે. રિતેશ મોદીને બે વર્ષનો દીકરો આરિવ છે.